《中秋玩月值文闱试士日答廖文学二首 其一》
明代·卢龙云

秋光才满习家池，有客新篇更陆离。胜赏谩宜方外侣，浮名休羡里中儿。

诗成珠玉当谁和，忧在江湖只自知。到处楼头增夜色，樽开且续屡传卮。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。